სმრიტი ირანი

სმრიტი ზუბინ ირანი (, ), დაბადებით მალჰოტრა (, ; დ. 23 მარტი 1976) — ინდოელი პოლიტიკოსი, ყოფილი მოდელი, სატელევიზიო მსახიობი და პროდიუსერი.  

ბიოგრაფია
ადრეული წლები
სმრიტი ირანი დაიბადა ნიუ-დელიში 1976 წლის 23 მარტს. იგი სამ დას შორის ყველაზე უფროსია და აქვს პენჯაბური, მაჰარაშტრული და ასამური ფესვები. სმრიტი ბავშვობიდან იზრდებოდა ინდოეთის სახალხო პარტიის წევრების გარემოცვაში, ბაბუამისი ამ პარტიის გასამხედროებული ფრთის, ხოლო დედა თავად პარტიის წევრი იყო. 

სმრიტიმ 12 კლასი დაასრულა ქალთა სკოლაში. მის შემდეგ განათლებაზე არსებობს ერთმანეთის საწინააღმდეგო ცნობები. 2004 წელს მან განაცხადა, რომ 1996 წელს მიიღო ხელოვნების ბაკალავრის ხარისხი დელის უნივერსიტეტში. 2014 წელს  კი განაცხადა, რომ იგი უნივერსიტეტში ერთი წელი სწავლობდა და ვაჭრობის ბაკალავრის ხარისხი მიიღო. გარდა ამისა, პრესაში გაჩნდა ინფორმაცია, რომ მან სწავლა დაიწყო 2013 წელს და პირველი კურსის შემდეგ სწავლა არ გაუგრძელებია.

სამსახიობო კარიერა
სამოდელო კარიერის დაწყებამდე სმრიტი ოფიციანტად მუშაობდა მაკდონალდსში. 1998 წელს იგი გახდა მის ინდოეთის ფინალისტი. ამავე წელს იგი გადაიღეს მომღერალ მიკი სინგჰის კლიპში. 2000 წელს შედგა მისი დებიუტი სერიალებში არხზე Star Plus.

2001 წელს სმრიტი გადაიღეს სერიალში Ramayan, რომელიც გადიოდა Zee TV-ზე.  2006 წელს სმრიტი ირანი სერიალ Thodi Si Zameen Thoda Sa Aasmaan-ის თანაპროდიუსერი იყო, ხოლო 2007 წელს პროდიუსერობას უწევდა Sony TV-ის სერიალს Virrudh, რომელშიც ასევე მთავარ როლს ასრულებდა.  

2008 წელს სმრიტი საკში ტანვართან ერთად იყო საცეკვაო ტელე-შოუს წამყვანი არხზე 9X. 

2012 წელს გადაიღეს ბენგალურენოვან ფილმში Amrita.

პოლიტიკური კარიერა
2003 წელს სმრიტი ირანი გაწევრიანდება ინდოეთის სახალხო პარტიაში, ხოლო 2004 წელს ხდება პარტიის ახალგაზრდული ფრთის ვიცე-პრეზიდენტი მაჰარაშტრას შტატში. 2004 წლის საპარლამენტო არჩევნების დროს წარუმატებლად იყარა კენჭი ლოკ-საბჰაში, ინდოეთის პარლამენტის ქვედა პალატაში. არჩევნებში დამარცხება განიცადა ინდოეთის ეროვნული კონგრესის წევრთან კაპილ სიბალთან. 2004 წელს სმრიტიმ მოუწოდა გუჯარათის შტატის მთავარ მინისტრსა და ინდოეთის სახალხო პარტიის ლიდერს ნარენდრა მოდის პარტიის ლიდერის თანამდებობიდან გადადგომისაკენ, რადგან ისინი დაადანაშაულა წარუმატებელ არჩევნებში. მაგრამ მას შემდეგ, რაც სახალხო პარტიის ცენტრალური ხელმძღვანელობა დაემუქრა მის წინააღმდეგ მკაცრი ზომების გატარებით, სმრიტიმ მოთხოვნა უკან წაიღო. 2009 წლის მაისში, ვიჯაი გოელის წინასაარჩევნო კამპანიის დროს, ირანმა გამოთქვა შეშფოთება დედაქალაქში ქალთა უსაფრთხოების შესახებ, რადგან იგი გამოდიოდა სიკვდილით დასჯის, როგორც შემაკავებელი ფაქტორის, მომხრედ.

2010 წლის დასაწყისში სმრიტი ირანი ინდოეთის სახალხო პარტიის ეროვნულ მდივნად დანიშნეს, ხოლო ივნისში ქალთა ფრთის პრეზიდენტად. 2011 წლის აგვისტოში იგი აირჩიეს რაჯია საბჰას, ინდოეთის ზედა პალატის, წევრად.

2014 წელს საპარლამენტო არჩევნების დროს დამარცხდა ინდოეთის ეროვნული კონგრესის კანდიდატ რაჰულ განდისთან (მიიღო ამომრჩეველთა ხმების მხოლოდ 12,32 %). 

2014 წლის 26 მაისს პრემიერ-მინისტრმა ნარენდრა მოდიმ დანიშნა ადამიანური რესურსების განვითარების მინისტრად თავის კაბინეტში. 38 წლის ასაკში იგი გახდა ყველაზე ახალგაზრდა მინისტრი.

პირადი ცხოვრება
2001 წელს სმირიტი ცოლად გაჰყვა ბიზნესმენ ზუბინ ირანს. ამავე წლის ოქტომბერში მათ შეეძინათ ბიჭი, ხოლო 2003 წლის სექტემბერში გოგონა. წყვილი ასევე ზრდის შანელს, ზუბინ ირანის შვილს წინა ქორწინებიდან.

რესურსები ინტერნეტში

სქოლიო

კატეგორია:ინდოელი ქალი პოლიტიკოსები
კატეგორია:ინდოელი მსახიობები
კატეგორია:ინდოელი პოლიტიკოსები
კატეგორია:ინდოელი პროდიუსერები
კატეგორია:ინდოეთის სახალხო პარტიის წევრები
კატეგორია:ცოცხალი ადამიანები